สุริยะ บุกญี่ปุ่น ดึงลงทุนเดือน ก.ย.นี้
ขันอาสาแก้ไขสารพัดปัญหาให้ ล็อกเป้าเอสเอ็มอี-สตาร์ตอัพ,นายสุริยะ จึงรุ่งเรืองกิจ รมว.อุตสาหกรรม เปิดเผยหลังร่วมงานครบรอบ ความร่วมมือด้านอุตสาหกรรมไทย-ญี่ปุ่น ในโอกาสครบรอบ 10 ปี ว่า ตนจะเดินทางไปเยือนญี่ปุ่นในเดือนก.ย.นี้ เพื่อหารือกับบริษัทของญี่ปุ่น เพื่อดึงดูดให้เข้ามาลงทุนในไทย โดยจะนำข้อเสนอแนะของญี่ปุ่นมาหารือกับสำนักงานคณะกรรมการส่งเสริมการลงทุน หากเป็นเรื่องที่เกี่ยวข้องกับหลายๆกระทรวงก็จะนำเข้ามาหารือในที่ประชุมคณะรัฐมนตรี เพื่อจัดทำแพ็กเกจส่งเสริมการลงทุนให้ตรงกับความต้องการ เพื่ออำนวยความสะดวกในการทำธุรกิจ,ญี่ปุ่นแสดงความกังวลใจต่อการลงทุนในไทยขณะนี้ อาทิ เรื่องของการค้าชายแดนที่มีปัญหาในเรื่องของระบบศุลกากร ทำให้มีต้นทุนการดำเนินงานเพิ่มขึ้น หากแก้ไขเรื่องนี้ได้จะช่วยดึงดูดการลงทุนเพิ่มขึ้น ญี่ปุ่นจะใช้ไทย เป็นฐานการผลิตเพื่อส่งไปขายประเทศที่มีพรมแดนติดกับไทย ส่วนปัญหาการลงทุนตามแนวชายแดนที่มีปัญหา เช่น แนวชายแดนไทย-กัมพูชาก็จะเข้าไปช่วยแก้ไขให้ในโอกาสต่อไป เนื่องจากไทยมีความสัมพันธ์ที่ใกล้ชิดกับนายฮุน เซน นายกรัฐมนตรีกัมพูชา ทำให้มีโอกาสเจรจาแก้ไขปัญหาได้รวดเร็ว,ทั้งนี้ นักลงทุนญี่ปุ่นยังเป็นห่วงเรื่องการขาดแคลนแรงงาน และการขึ้นค่าจ้างแรงงาน ซึ่งเรื่องนี้ฝ่ายไทยจะสนับสนุนให้อุตสาหกรรมญี่ปุ่นที่จะเข้ามาตั้งในไทยต้องเป็นอุตสาหกรรมที่ใช้เทคโนโลยีชั้นสูง ใช้หุ่นยนต์และเครื่องจักรอัตโนมัติในการผลิต เพื่อแก้ปัญหาขาดแคลนแรงงาน ส่วนการขึ้นค่าจ้างแรงงานจะเป็นการพิจารณาของคณะกรรมการไตรภาคีซึ่ง มั่นใจว่าการขึ้นค่าแรงจะเป็นธรรมกับทุกฝ่าย,นายชิโร ซะโดะชิมะ เอกอัครราชทูตญี่ปุ่น ประจำประเทศไทย กล่าวว่า ไทยเป็นประเทศเป้าหมายการลงทุนที่สำคัญของญี่ปุ่น โดยมีบริษัทญี่ปุ่นเข้ามาลงทุนเป็นอันดับ 3 ของโลก รองจากจีน และสหรัฐฯ ที่ผ่านมาบริษัทขนาดใหญ่ของญี่ปุ่นเข้ามาลงทุนหยั่งรากลึกในไทยแล้วเกือบ 100% ดังนั้น การดึงบริษัทขนาดใหญ่เข้ามาลงทุนอีกจึงทำได้ลำบาก จึงต้องไปดึงดูดกลุ่มเอสเอ็มอีและสตาร์ตอัพให้เข้ามาลงทุนในไทยโดยเฉพาะ.
นายสุริยะ จึงรุ่งเรืองกิจ รมว.อุตสาหกรรม เปิดเผยหลังร่วมงานครบรอบ ความร่วมมือด้านอุตสาหกรรมไทย-ญี่ปุ่นในโอกาสครบรอบ 10 ปี ว่า ตนจะเดินทางไปเยือนญี่ปุ่นในเดือนก.ย.นี้ เพื่อหารือกับบริษัท
สุริยะ จึงรุ่งเรืองกิจ,รมว.อุตสาหกรรม,ความร่วมมือด้านอุตสาหกรรมไทย-ญี่ปุ่น,ลงทุนในไทย,นักลงทุนญี่ปุ่น,ศุลกากร,ขาดแคลนแรงงาน,ข่าวทั่วไป